Vitellius Germanicus

Vitellius Germanicus (natus 62/63; mortuus 69/70) fuit filius Vitellii imperatoris ex uxore altera Galeria Fundana genitus; sororem habuit Vitelliam. Puer propter titubantiam oris prope mutus et elinguis fuit, secundum Suetonium.Suetonius, De vita Caesarum "Vitellius" 6. Anno 69, Vitellio imperatore a legionibus Gallicanis proclamato, Othone nuper mortuo, Galeria cum filio ad maritum in Galliam profecta est. Ibi Vitellius filium nuper sex annos natum in tribunal posuit et "imperatorem" et "Germanicum" proclamavit.Zonaras, Epitome 11.16. Patre mortuo die 22 Decembris 69, filius paullo postea necatus est.Suetonius, De vita Caesarum "Vitellius" 18; Xiphilinus, Epitome historiarum Dionis Cassii 201-202 R.St. 

 Notae 


Categoria:Propinqui hominum clarorum
Categoria:Gens Vitellia
Categoria:Imperatores Romani
Categoria:Nati 62
Categoria:Mortui 69
Categoria:Necati